ગુજરાત વિધાનસભાની ચૂંટણી નજીક આવી રહી છે. ત્યારે ભાજપ પણ પાટીદારોને આકર્ષવા માટે પ્રયાસો કરી રહી છે. તેવામાં કોંગ્રેસ પાટીદારોને 60 ટિકિટ ફાળવશે તેવા આક્ષેપવાળી ઓડિયો ક્લીપ વાયરલ થઈ છે. ધારીનાં ધારાસભ્ય નલિન કોટડીયાને એક વ્યક્તિએ ફોન કર્યો હતો. જેમાં તેને હાર્દિક પટેલ પર આક્ષેપ કરવા મામલે નલિન કોટડિયાને સ્પષ્ટતા કરવા કહે છે. જેમાં કોટડિયા જણાવે છે કે કોંગ્રેસમાં જઈને પૂછો કે પાટીદારોને કેટલી ટિકિટ આપવાનાં છે અને ચાર-પાંચ દિવસ રહી જાઓ તો તમને ખ્યાલ આવી જશે. જો કે બાદમાં ફોન કરનાર કલ્પેશ ઠુમ્મર નલિન કોટડીયા પર ગેરમાર્ગે દોરવાના અને ભાજપને મત ન આપવા જણાવ્યાનો આક્ષેપ કરે છે.